Covid-19-statistieke: Só lyk jongste syfers(Argieffoto: Unsplash) Suid-Afrika het nou 2 924 317 bevestigde gevalle van Covid-19 nadat nog 245 nuwe gevalle aangemeld is. Die styging verteenwoordig ŉ positiwiteitskoers van 0,9%. In hierdie stadium is daar 16 318 aktiewe gevalle landwyd en 2 818 612 mense het reeds van die virus herstel. Nog 35 sterftes is bevestig, wat die algehele sterftesyfer op 89 387 te staan gebring. Die meeste nuwe gevalle is in Gauteng (35%), gevolg deur die Wes-Kaap (16%), KwaZulu-Natal (15%), die Vrystaat (13%), Mpumalanga (6%), die Noord-Kaap (5%), Noordwes (4%) en die Oos-Kaap en Limpopo (3% elk). Volgens die Nasionale Instituut vir Oordraagbare Siektes (Nios) is die totale getal nuwe gevalle (245) hoër as ŉ dag gelede (116), maar laer as die gemiddelde getal nuwe gevalle oor die vorige sewe dae (275). Nog 34 mense is sedert die vorige verslag in hospitale opgeneem. Tans word 3 735 mense in hospitale vir die virus behandel. Altesame 126 231 dosisse van die Covid-19-entstof is Dinsdag toegedien.